مويزيا (بالانجليزي: Moesia بتتنطق:مويـچـيا) هى منطقه تاريخيه فى اقليم البلقان و كانت ولايه رومانيه لفتره طويله من الزمن . مويزيا موجوده ع الضفه الجنوبيه لنهر الدانوب , و مساحتها بتشمل تقريباً كل المساحه الحاليه لدولت صربيا و اجزاء من مقدونيا و بلغاريا و رومانيا المصادر التاريخيه بتقول ان حدود مويزيا من الجنوب هى جبال البلقان و من الغرب نهر درينوس و من الشمال نهر الدانوب و من الشرق البحر الاسود. اغلبيت السكان التاريخيين للمنطقه من التراقيين و سكان اقليم داتشيا. و اسم المنطقه نفسو جاي من كلمت "مويزي" و دي كانت كلمه بتطلق ع الشعب التراقي اللى كان ساكن المنطقه قبل غزو ليها. اغلب اجزاء مويزيا كانت خاضعه تاريخياً للملوك التراقيين بالاضافه لمنطقت شمال البلقان . بعد فتره قصيره من الوحده بين سنت 82 - 44 قبل الميلاد , مويزيا اتقسمت لممالك صغيره ضعيفه , و فى سنت 29 الممالك دي خضعت لسلطت الامبراطور الروماني اغسطس اللى نظمها لأول مره كولايه رومانيه سنت 6 قبل الميلاد . بس سنت 86 ميلادي الملك الداتشي دوراس نظم جيش محلي و هاجم بيه الجيش الروماني فى مويزيا , الامبراطور الروماني دوميتيان اتحرك بنفسو مع جيش عشان يقضي ع التمرد ده , و بعد ما خلص عليه , قسم مويزيا إدارياً لأول مره لجزئين : مويزيا العليا و مويزيا السفلي .